

 ***Antsla Vallavolikogu Revisjonikomisjon***

KOOSOLEKU PROTOKOLL nr 6

Koosoleku toimumise kuupäev: 11. juuni 2024. a

Koosoleku toimumise koht: Antsla vallamaja

Koosoleku algus: kell 11.00

Koosoleku lõpp: kell 15.45

Koosolekut juhatas ja protokollis: Raivo Vallner, revisjonikomisjoni esimees

Osalesid: Kenno Roots, revisjonikomisjoni aseesimees

Puudus: Lauri Keerov, revisjonikomisjoni liige

Koosolekule palutud:

Eve Sikk, valla pearaamatupidaja, Antsla vallavalitsuse liige

Revisjonikomisjoni koosolekust osavõtu registreerimise leht lisatud.

**Päevakord:**

**Antsla valla 2023. aasta konsolideeritud majandusaasta aruande kohta arvamuse andmine.**

Päevakord kinnitati komisjoni liikmete poolt ühe punktilisena.

**Päevakorra arutelu:**

Lähtudes Kohaliku omavalitsuse üksuse finantsjuhtimise seaduse § 29 lõik 10 ja Antsla valla põhimäärus § 17 lõik 2 ja 3, vaatab revisjonikomisjon volikogule esitatud majandusaasta aruande läbi, selgitab välja auditi käigus tehtud olulisemad tähelepanekud. Seejärel koostab revisjonikomisjon aruande, mis esitatakse volikogule. Aruandes avaldab revisjonikomisjon oma seisukoha, kas ta toetab vallavalitsuse poolt koostatud majandusaasta aruande kinnitamist või ei toeta. Vajaduse korral teeb revisjonikomisjon majandusaasta aruande käigus tehtud tähelepanekutest volikogule ettepanekuid sisekontrollisüsteemi parendamiseks.

Antsla valla 2023. aasta konsolideeritud majandusaasta aruanne kiideti heaks Antsla Vallavalitsuse istungil 8.mail 2024. aastal *(protokoll nr 2-1/18)* ja otsustati edastada see koos audiitori järelotsusega Antsla Vallavolikogule kinnitamiseks. Valla majandusaasta aruanne koosneb tegevusaruandest, raamatupidamise aastaaruandest ja audiitori järeldusotsusest.

Konsolideerimisgruppi kuuluvad konsolideeriva üksusena Antsla Vallavalitsus ning konsolideeritud üksusena OÜ Urvaste Valla Veevärk.

Seisukoha Antsla valla auditeeritud 2023. aasta konsolideeritud majandusaasta aruande kohta andis Revisjonikomisjonile AMC Audit OÜ juhataja/sõltumatu vandeaudiitor Merike Kiisk 25. mail 2024.

Auditeerimise olulisemad valdkonnad: materiaalne põhivara ning kulud ja kohustised

Sõltumatu vandeaudiitor Merike Kiisk poolt koostatud aruande kohaselt kajastab kaasnev konsolideeritud raamatupidamise aastaaruanne kõigis olulistes osades õiglaselt grupi konsolideeritud finantsseisundit seisuga 31. detsember 2023 ning sellel kuupäeval lõppenud majandusaasta konsolideeritud finantstulemust, konsolideeritud rahavoogusid ja konsolideeriva üksuse eelarve täitmist kooskõlas Eesti finantsaruandluse standardiga.

 Seisuga 31.12.2023 kajastab grupp konsolideeritud bilansis materiaalset põhivara summas 12 miljonit eurot, ms moodustab kogu bilansimahust 65 protsenti.

Sama seisuga 31.12.23 on Antsla valla põhitegevuse tulem positiivne. Vastavalt Kohaliku omavalitsuse üksuse finantsjuhtimise seaduse §-le 33 lõikele 2 ei tohi põhitegevuse tulemi väärtus olla aruandeaasta lõpu seisuga null ega negatiivne.

Valla netovõlakoormus on 22 % (tohib olla 80 %) põhitegevuse tuludest. Lühiajaline maksevõime on 0,84.  Üldiselt peetakse heaks, kui kordaja jääb vahemikku 1,5 kuni 2. Kui aga lühiajalised kohustised ületavad käibevara (kattekordaja on < 1), võib asutusel tekkida probleeme lühiajaliste kohustiste täitmisega.

Sõltumatu vandeaudiitori aruande kohaselt ta valla konsolideerimisgrupi 2023.majandusaasta aruandes märkimisväärseid puudusi ei tuvastanud.

Ülevaate Antsla valla konsolideerimisgrupi 2023 majandusaasta aastaaruande kohta andis Revisjonikomisjonile valla pearaamatupidaja-vallavalitsuse liige Eve Sikk.

Toimus arutelu.

Komisjonis tekitas küsimusi Antsla Vallavalitsusele 100 % täisosalusega kuuluv Urvaste Valla Veevärk OÜ *(asutatud 20.12. 2012)* tegevus ja selle otstarbekus. Urvaste Valla Veevärk OÜ 2023. aasta majandusaasta aruande kohaselt on OÜ Urvaste Valla Veevärk vee -ja kanalisatsiooniteenust osutav ettevõte, mis asutati Urvaste Vallavalitsuse poolt. Täna ettevõte vahendab AS Võru Vesi Uue Antsla pumplale elektri tarbimist.

Endise Urvaste valla vee ettevõtjaks Antsla vallas on määratud AS Võru Vesi, kes alustas teenuste pakkumist ja taristu opereerimist juba 01.aprill 2018.

Aastaaruande kohaselt on Urvaste Valla Veevärk OÜ juhatus üheliikmeline ja osaühingu kohustused ja omakapital seisuga 31. detsember 2023. aasta 9 920 eurot.

OTSUS

Revisjonikomisjon, olles tutvunud Antsla valla 2023. aasta konsolideeritud majandusaasta aruande ja audiitori aruandega, kuulanud ära valla pearaamatupidaja, vallavalitsuse liikime Eve Sikk poolt antud ülevaate ja selgitused, teeb Antsla Vallavolikogule ettepaneku, kinnitada Antsla valla 2023.aasta majandusaasta konsolideeritud aruanne esitatud kujul.

/allkirjastatud digitaalselt/

Protokollis

Raivo Vallner

Revisjonikomisjoni esimees